8.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 7/1155 της 20/20 Νοεμ. 1974   (ΦΕΚ Β΄ 1237)  Περί του τρόπου αναγνωρίσεως και εξαγοράς προϋπηρεσιών των Κοινωνικών Λειτουργών των μονιμοποιηθέντων δυνάμει των διατάξεων του Ν.Δ. 272/74. Έχοντες υπ’ όψει: Τας διατάξεις του άρθρ. 4 παρ. 2 του Ν.Δ. 272/74 «περί συστάσεως Κλάδου και τακτικών θέσεων Κοινωνικών Λειτουργών παρά τω Υπουργείω Κοινωνικών Υπηρεσιών» (ΦΕΚ 9/14.1.74 τ.Α΄), αποφασίζομεν: 1.Ο υπό των διατάξεων της παρ. 1 του άρθρ. 4 του Ν.Δ. 272/74 οριζόμενος χρόνος πραγματικής υπηρεσίας των δυνάμει των διατάξεων του άρθρ. 3 του αυτού ως άνω Δ/τος διορισθέντων Κοινων. Λειτουργών, αναγνωρίζεται ως εν ασφαλίσει και παρά τοις Οργανισμοίς Κοινωνικής Ασφαλίσεως εις την ασφάλισιν των οποίων υπάγεται ο υπάλληλος κατά τον χρόνον υποβολής της περί αναγνωρίσεως αιτήσεως. 2.Η αναγνώρισις ενεργείται δι’ αποφάσεως του Διοικητικού Συμβουλίου του Οργανισμού ή άλλου αρμοδίου δια την απονομήν της παροχής οργάνου, κατόπιν αιτήσεως του ησφαλισμένου και καταβολής εις τον φορέα ασφαλίσεως, δι’ άπαντα τον αναγνωρισθησόμενον χρόνον, προσθέτων μηνιαίων εισφορών ίσων προς το άθροισμα των κατά τον χρόνον υποβολής της αιτήσεως ισχυουσών υπέρ του φορέως εισφορών ησφαλισμένου και εργοδότου, όπου υφίστανται τοιαύται και υπολογιζομένων επί του καταβαλλομένου, κατά τον αυτόν χρόνον, μισθού, προσηυξημένου κατά τα τυχόν επιδόματα πολυετούς υπηρεσίας και ευδοκίμου παραμονής εν τω αυτώ βαθμώ (τριετιών). Το κατά τα άνω προς εξαγοράν ποσόν καταβάλλεται παρά του ησφαλισμένου εφ’ άπαξ εντός δύο μηνών από της κοινοποιήσεως εις αυτόν της περί αναγνωρίσεως αποφάσεως. 3.Αιτήσει του ησφαλισμένου, η εξαγορά δύναται να γίνη και δια καταβολής, δι’ άπαντα τον αναγνωρισθησόμενον χρόνον, προσθέτων μηνιαίων εισφορών παρακρατουμένων κατά μήνα παρά της μισθοδοτούσης τον ησφαλισμένον υπηρεσίας και αποδιδομένων εις τον φορέα ασφαλίσεως ομού μετά των τρεχουσών εισφορών. Εις την περίπτωσιν ταύτην αι πρόσθετοι μηνιαίαι εισφοραί δεν δύναται να είναι κατώτεραι του αθροίσματος των κατά τον χρόνον της παρακρατήσεώς των ισχυουσών εισφορών ησφαλισμένου και εργοδότου, όπου προβλέπονται τοιαύται, υπολογιζομένων επί του ισχύοντος κατά τον αυτόν χρόνον μισθού, προσηυξημένου κατά τα τυχόν επιδόματα πολυετούς υπηρεσίας και ευδοκίμου παραμονής εν τω αυτώ βαθμώ (τριετιών). 4.Εν ουδεμιά περιπτώσει καταβάλλεται σύνταξις ή εφ’ άπαξ παροχή άνευ ολοσχερούς εξοφλήσεως της εκ της αναγνωρίσεως οφειλής. 5.Τα εν παρ. 1 έως και 4 δεν εφαρμόζονται εφ’ όσον, βάσει προϊσχυουσών διατάξεων, προβλέπεται αναγνώρισις και εξαγορά προϋπηρεσίας περί ης η παρ. 1 της παρούσης, υπό ευνοϊκωτέρους όρους. «6.Οφειλαί προς το Ταμείον Προνοίας Δημοσίων Υπαλλήλων και το Ταμείον Αρωγής αρμοδιότητος υπαλλήλων Υπουργείων Κοινωνικών Υπηρεσιών λόγω αναγνωρίσεως χρόνου υπηρεσίας, κατά τας διατάξεις της παρούσης, εξοφλούνται δι’ υποχρεωτικής μεταφοράς εις τα Ταμεία ταύτα των υπέρ αυτών καταβληθεισών, μέχρι της μονιμοποιήσεώς των, δυνάμει του Ν.Δ. 272/73, εις το Ίδρυμα Κοινωνικών Ασφαλίσεων εισφορών ησφαλισμένου και εργοδότου Κλάδου συντάξεως κατ’ επιλογήν του ησφαλισμένου». Το πρώτο εδάφιο της παρ. 6 αντικαταστάθηκε ως άνω από την 145/759/24 Μαίου - 6 Ιουν. 1980 (ΦΕΚ Β΄ 519) αποφ. Υπ. Οικονομικών και Κοιν. Υπηρεσιών. Η μεταφορά των εισφορών ενεργείται τη αιτήσει του ενδιαφερομένου ησφαλισμένου εντός δύο μηνών από της υποβολής της αιτήσεως, δια καταθέσεως παρά τη Εθνική Τραπέζη της Ελλάδος υπό του Ιδρύματος Κοινωνικών Ασφαλίσεων, εις πίστωσιν εκάστου Ταμείου, της προσηκούσης αυτώ, συμφώνως προς την δήλωσιν του ησφαλισμένου, ισοπόσου εις χρήμα αναλογίας, κεχωρισμένως δι’ έκαστον ησφαλισμένον. Η κατάθεσις του ποσού και ο αριθμός λογαριασμού γνωστοποιούνται υπό της Υπηρεσίας του Ι.Κ.Α. εγγράφως εις το οικείον Ταμείον και τον ενδιαφερόμενον ησφαλισμένον. Άμα τη πραγματοποιήσει της μεταφοράς του ατομικού λογαριασμού εκάστου ησφαλισμένου, δια της κατά τας προηγουμένας παραγράφους καταθέσεως του αντιτίμου των εισφορών, θεωρείται λελυμένη η προς το Ι.Κ.Α. ασφαλιστική σχέσις, τα δε οικεία βιβλιάρια ασφαλίσεως επιστρέφονται υποχρεωτικώς υπό του κατόχου. 7.Οφειλαί των εν παρ. 6 υπαλλήλων προς τα ανωτέρω Ταμεία απομένουσαι μετά την απόδοσιν αυτοίς υπό του Ι.Κ.Α. των εισφορών, εξοφλούνται, κατά τα οριζόμενα εν παρ. 2, 3 και 5 της παρούσης. Η παρούσα δημοσιευθήτω δια της Εφημερίδος της Κυβερνήσεως.                  (Αντί για τη σελ. 50,07) Σελ. 50,07(α) Τεύχος 752-Σελ.89 Κοινωνικοί Λειτουργοί-Κοινωνικοί Σύμβουλοι 35.Α.γ.8    35.Α.γ.8 Κοινωνικοί Λειτουργοί-Κοινωνικοί Σύμβουλοι

[Source: greek_legal_code_raptarchis | Tokens: 4094]